CELEX: 32022D0460
Language: hr
Date: 2022-03-04 00:00:00
Title: Provedbena odluka Komisije (EU) 2022/460 оd 4. ožujka 2022. o izmjeni Provedbene odluke (EU) 2021/788 o utvrđivanju pravila za praćenje i izvješćivanje o slučajevima zaraze određenih životinjskih vrsta virusom SARS-CoV-2 (priopćeno pod brojem dokumenta C(2022) 1270) (Tekst značajan za EGP)

22.3.2022   
               
               
                  HR
               
               
                  Službeni list Europske unije
               
               
                  L 93/191
               
            
         PROVEDBENA ODLUKA KOMISIJE (EU) 2022/460
         оd 4. ožujka 2022.
         o izmjeni Provedbene odluke (EU) 2021/788 o utvrđivanju pravila za praćenje i izvješćivanje o slučajevima zaraze određenih životinjskih vrsta virusom SARS-CoV-2
         
            
               (priopćeno pod brojem dokumenta C(2022) 1270)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjeni Odluke Vijeća 90/424/EEZ i o stavljanju izvan snage Direktive Vijeća 92/117/EEZ (1), a posebno njezin članak 4. stavak 5., članak 9. stavak 1. i članak 11. treći stavak,
         budući da:
         
                     (1)
                  
                  
                     Od 2020. u nekim državama članicama i trećim zemljama prijavljuju se slučajevi zaraze vidrica virusom SARS-CoV-2 te je utvrđeno da može doći do prijenosa bolesti s čovjeka na vidricu i s vidrice na čovjeka. Provedbenom odlukom Komisije (EU) 2021/788 od 12. svibnja 2021. (2) utvrđena su pravila za usklađeno praćenje i izvješćivanje u Uniji o slučajevima zaraze određenih životinjskih vrsta virusom SARS-CoV-2.
                  
               
                     (2)
                  
                  
                     Pri određivanju razdoblja primjene mjera predviđenih Provedbenom odlukom (EU) 2021/788 trebalo bi uzeti u obzir epidemiologiju virusa SARS-CoV-2 kod određenih životinjskih vrsta. Izbijanja bolesti u 2021. i 2022. u objektima u kojima se drže vidrice u različitim državama članicama upućuju na to da epidemiološka situacija još nije stabilna i da je potrebna daljnja procjena rizika.
                  
               
                     (3)
                  
                  
                     Stoga bi, s obzirom na trenutačnu epidemiološku situaciju u Uniji i trećim zemljama, razdoblje primjene Provedbene odluke (EU) 2021/788 trebalo produljiti kako bi se osiguralo da se sve relevantne informacije i dalje prikupljaju putem učinkovitog i usklađenog sustava praćenja i izvješćivanja. Usklađeno praćenje i izvješćivanje trebalo bi nastaviti dok se ne provede daljnja procjena rizika i dostupnih mjera kontrole.
                  
               
                     (4)
                  
                  
                     Provedbenu odluku (EU) 2021/788 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U članku 6. Provedbene odluke (EU) 2021/788 datum „31. ožujka 2022.” zamjenjuje se datumom „31. ožujka 2023.”.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 4. ožujka 2022.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 325, 12.12.2003., str. 31.
         
         
            (2)  Provedbena odluka Komisije (EU) 2021/788 od 12. svibnja 2021. o utvrđivanju pravila za praćenje i izvješćivanje o slučajevima zaraze određenih životinjskih vrsta virusom SARS-CoV-2 (SL L 173, 17.5.2021., str. 6.).